《送开上人》
宋代·释道璨

道人家住庐山寺，信脚东游二千里。
三年饱吃浙西饭，不曾咬千浙西米。
大川恶拳打不活，石溪浅水浸不死。
自言辣手难近傍，只有痴绝较些子。
要从窗下看庐山，归卧溪声山色里。
了无玄字涴胸怀，肯将佛法挂唇齿。
漠漠重湖五老前，衮衮九江千嶂底。
空手携锄种白石，赤脚提篮挈流水。
有问参寻事若何，向道今年秋芋多。